Un copil de 16 ani a fost electrocutat marți pe pasarela care trece peste DN 1, în zona Miorița, a anunțat Daniel Vasile, purtătorul de cuvânt al ISU București-Ilfov.

El prezintă arsuri de gradul 2 și 3 pe 90% din suprafața corporală și este intubat. Potrivit sursei citate, copilul va fi transportat la spitalul Grigore Alexandrescu, informează Agerpres.

Incidentul ar fi avut loc în timpul unei plimbări în zona lacului Herăstrău, pe calea de acces din strada Elena Văcărescu. Copilul ar fi dorit să își facă niște poze, dar a atins firele care alimentau cu electricitate linia de tren din zonă.